# **ਤੱਥ ਸ਼ੀਟ – ਤੁਰੰਤ ਸਕੂਲ ਭਾਈਚਾਰਾ ਸੁਰੱਖਿਆ ਆਦੇਸ਼**

**ਤੁਰੰਤ ਸਕੂਲ ਭਾਈਚਾਰਾ ਸੁਰੱਖਿਆ ਆਦੇਸ਼ ਕੀ ਕੰਮ ਕਰਦਾ ਹੈ?**

ਕੁਝ ਲੋਕਾਂ, ਜਿਵੇਂ ਕਿ ਪ੍ਰਿੰਸੀਪਲਾਂ ਅਤੇ ਸਿੱਖਿਆ ਅਤੇ ਸਿਖਲਾਈ ਵਿਭਾਗ ਦੇ ਕਰਮਚਾਰੀਆਂ ਨੂੰ 'ਅਧਿਕਾਰਤ ਵਿਅਕਤੀ' ਕਿਹਾ ਜਾਂਦਾ ਹੈ। ਉਹਨਾਂ ਕੋਲ ਅਜਿਹੇ ਆਦੇਸ਼ ਦੇਣ ਦੀ ਸ਼ਕਤੀ ਹੁੰਦੀ ਹੈ ਜੋ ਤੁਹਾਡੇ ਵਾਸਤੇ ਉਸ ਸਮੇਂ ਪਾਲਣਾ ਕਰਨ ਲਈ ਨਿਯਮ ਤੈਅ ਕਰਦੇ ਹਨ ਜਦੋਂ ਤੁਸੀਂ ਸਕੂਲ ਵਿੱਚ ਜਾਂਦੇ ਹੋ ਜਾਂ ਇਸ ਦੇ ਨਾਲ ਜੁੜਦੇ ਹੋ।

ਆਦੇਸ਼ ਤੁਹਾਨੂੰ ਸਕੂਲ ਦੇ ਮੈਦਾਨਾਂ ਜਾਂ ਹੋਰ ਸਥਾਨਾਂ ਵਿੱਚ ਦਾਖਲ ਹੋਣ ਜਾਂ ਹਾਜ਼ਰ ਰਹਿਣ ਤੋਂ ਰੋਕਦਾ ਹੈ ਜਿੱਥੇ ਸਕੂਲੀ ਗਤੀਵਿਧੀਆਂ ਵਾਪਰਦੀਆਂ ਹਨ। ਆਦੇਸ਼ ਵਿੱਚ ਅਜਿਹੇ ਸਮੇਂ ਬਾਰੇ ਵੇਰਵੇ ਜਾਂ ਉਹ ਖੇਤਰ ਸ਼ਾਮਲ ਹੋ ਸਕਦੇ ਹਨ, ਜਿੱਥੇ ਆਦੇਸ਼ ਲਾਗੂ ਨਹੀਂ ਹੁੰਦਾ।

ਸਕੂਲ ਭਾਈਚਾਰਾ ਸੁਰੱਖਿਆ ਆਦੇਸ਼ ਬਾਰੇ ਵਧੇਰੇ ਜਾਣਕਾਰੀ [ਇੱਥੇ](https://www.vic.gov.au/school-community-safety-orders) ਵੇਖੀ ਜਾ ਸਕਦੀ ਹੈ। ਇਹ ਸਮਝਣ ਵਿੱਚ ਤੁਹਾਡੀ ਮਦਦ ਕਰਨ ਲਈ ਕਿ ਸਕੂਲ ਭਾਈਚਾਰਾ ਸੁਰੱਖਿਆ ਆਦੇਸ਼ ਕੀ ਕੰਮ ਕਰਦੇ ਹਨ, ਤੁਸੀਂ [ਇੱਥੇ](https://vimeo.com/723185699/0195aac2e2) ਵੀਡੀਓ ਵੇਖ ਸਕਦੇ ਹੋ।

 **ਤੁਰੰਤ ਆਦੇਸ਼ ਕਿੰਨ੍ਹੇ ਕੁ ਸਮੇਂ ਲਈ ਹੁੰਦਾ ਹੈ?**

ਆਦੇਸ਼ ਤੁਹਾਨੂੰ ਇਹ ਵੀ ਦੱਸਦਾ ਹੈ ਕਿ ਇਹ ਨਿਯਮ ਕਿੰਨ੍ਹੇ ਕੁ ਸਮੇਂ ਤੱਕ ਲਾਗੂ ਰਹਿਣਗੇ। ਸਭ ਤੋਂ ਲੰਬੇ ਸਮੇਂ ਲਈ ਆਦੇਸ਼ 14 ਦਿਨਾਂ ਲਈ ਲਾਗੂ ਕੀਤਾ ਜਾ ਸਕਦਾ ਹੈ।

 **ਜੇ ਸਕੂਲ ਵਿੱਚ ਮੇਰਾ ਕੋਈ ਬੱਚਾ ਹੈ, ਤਾਂ ਹੁਣ ਉਹਨਾਂ ਨਾਲ ਕੀ ਵਾਪਰਦਾ ਹੈ ਕਿਉਂਕਿ ਮੈਨੂੰ ਤੁਰੰਤ ਆਦੇਸ਼ ਦੀ ਪਾਲਣਾ ਕਰਨੀ ਪੈਣੀ ਹੈ?**

ਤੁਹਾਡੇ ਸਕੂਲ ਨੇ ਇਸ ਬਾਰੇ ਧਿਆਨ ਨਾਲ ਸੋਚਿਆ ਹੈ ਕਿ ਆਦੇਸ਼ ਤੁਹਾਡੇ ਬੱਚੇ ਨੂੰ ਕਿਵੇਂ ਪ੍ਰਭਾਵਿਤ ਕਰੇਗਾ ਅਤੇ ਤੁਸੀਂ ਉਹਨਾਂ ਦੀ ਦੇਖਭਾਲ ਕਿਵੇਂ ਕਰਦੇ ਹੋ। ਆਦੇਸ਼ ਤੁਹਾਨੂੰ ਉਹਨਾਂ ਦੀ ਦੇਖਭਾਲ ਕਰਨ ਜਾਂ ਉਹਨਾਂ ਦੀ ਸਿੱਖਿਆ ਵਿੱਚ ਸ਼ਾਮਲ ਹੋਣ ਤੋਂ ਰੋਕਣ ਵਾਸਤੇ ਨਹੀਂ ਹੁੰਦਾ ਹੈ।

ਤੁਹਾਨੂੰ ਆਦੇਸ਼ ਦੇਣ ਦੇ ਬਾਅਦ ਜਿੰਨੀ ਜਲਦੀ ਸੰਭਵ ਹੋਵੇ, ਤੁਹਾਡਾ ਸਕੂਲ ਤੁਹਾਨੂੰ ਇੱਕ 'ਸੰਚਾਰ ਅਤੇ ਪਹੁੰਚ ਪ੍ਰੋਟੋਕੋਲ' ਦੇਵੇਗਾ। ਇਹ ਤੈਅ ਕਰੇਗਾ:

* ਤੁਹਾਨੂੰ ਤੁਹਾਡੇ ਬੱਚੇ ਦੀ ਸਿੱਖਿਆ ਬਾਰੇ ਕਿਵੇਂ ਦੱਸਿਆ ਜਾ ਸਕਦਾ ਹੈ
* ਤੁਹਾਡਾ ਬੱਚਾ ਸਕੂਲ ਜਾਣਾ ਕਿਵੇਂ ਜਾਰੀ ਰੱਖ ਸਕਦਾ ਹੈ ਅਤੇ ਸਕੂਲ ਦੀਆਂ ਗਤੀਵਿਧੀਆਂ ਵਿੱਚ ਸੁਰੱਖਿਅਤ ਤਰੀਕੇ ਨਾਲ ਹਿੱਸਾ ਲੈ ਸਕਦਾ ਹੈ
* ਉਹ ਇਹ ਯਕੀਨੀ ਬਨਾਉਣ ਲਈ ਕੀ ਕਰਨਗੇ ਕਿ ਤੁਹਾਡੇ ਬੱਚੇ ਦੀ ਸਹਾਇਤਾ ਅਤੇ ਦੇਖਭਾਲ ਕੀਤੀ ਜਾਂਦੀ ਹੈ।

**ਜੇ ਮੈਂ ਕਿਸੇ ਤੁਰੰਤ ਆਦੇਸ਼ ਨਾਲ ਸਹਿਮਤ ਨਹੀਂ ਹਾਂ ਤਾਂ ਕੀ ਹੋਵੇਗਾ?**

ਜਿਸ ਅਧਿਕਾਰਤ ਪ੍ਰਾਪਤ ਵਿਅਕਤੀ ਨੇ ਇਹ ਆਦੇਸ਼ ਦਿੱਤਾ ਸੀ, ਉਸ ਨੂੰ ਲਾਜ਼ਮੀ ਤੌਰ 'ਤੇ ਇਸ ਗੱਲ 'ਤੇ ਵਿਚਾਰ ਕਰਨ ਦੇ ਬਾਅਦ ਆਦੇਸ਼ ਦੀ ਸਮੀਖਿਆ ਕਰਨੀ ਚਾਹੀਦੀ ਹੈ ਕਿ ਕੀ ਉਹਨਾਂ ਨੂੰ 'ਨਿਰੰਤਰ ਸਕੂਲ ਭਾਈਚਾਰਾ ਸੁਰੱਖਿਆ ਆਦੇਸ਼' ਦੇਣਾ ਚਾਹੀਦਾ ਹੈ ਜਾਂ ਫਿਰ ਆਦੇਸ਼ ਨੂੰ ਰੱਦ ਕਰਨਾ ਚਾਹੀਦਾ ਹੈ। ਚੱਲ ਰਹੇ ਆਦੇਸ਼ਾਂ ਬਾਰੇ ਵਧੇਰੇ ਜਾਣਕਾਰੀ [ਇੱਥੇ](https://www.vic.gov.au/school-community-safety-orders) ਸਿੱਖਿਆ ਅਤੇ ਸਿਖਲਾਈ ਵਿਭਾਗ ਦੀ ਵੈੱਬਸਾਈਟ 'ਤੇ ਵੇਖੀ ਜਾ ਸਕਦੀ ਹੈ।

ਤੁਸੀਂ ਇਹ ਸਮਝਾਉਣ ਲਈ ਕਿਸੇ ਵੀ ਸਮੇਂ ਬੇਨਤੀ ਕਰ ਸਕਦੇ ਹੋ ਕਿ ਤੁਸੀਂ ਕਿਸੇ ਖਾਸ ਤਰੀਕੇ ਨਾਲ ਕੰਮ ਕਿਉਂ ਕੀਤਾ, ਇਹ ਤੁਹਾਨੂੰ ਜਾਂ ਤੁਹਾਡੇ ਬੱਚੇ ਨੂੰ ਜਾਂ ਕਿਸੇ ਹੋਰ ਚੀਜ਼ ਨੂੰ ਕਿਵੇਂ ਪ੍ਰਭਾਵਿਤ ਕਰੇਗਾ ਜਿਸ ਬਾਰੇ ਉਹਨਾਂ ਨੂੰ ਜਾਣਨ ਦੀ ਲੋੜ ਹੈ। ਉਦਾਹਰਨ ਲਈ, ਹੋ ਸਕਦਾ ਹੈ ਤੁਸੀਂ ਸਕੂਲ ਨੂੰ ਇਹ ਦੱਸਣਾ ਚਾਹੋ ਕਿ ਤੁਹਾਡੇ ਬੱਚੇ ਨੂੰ ਕੋਈ ਅਪੰਗਤਾ ਹੈ ਤਾਂ ਜੋ ਉਹ ਇਹ ਯਕੀਨੀ ਬਣਾ ਸਕਣ ਕਿ ਤੁਸੀਂ ਸਕੂਲ ਜਾਣ ਵਿੱਚ ਉਹਨਾਂ ਦੀ ਸਹਾਇਤਾ ਕਰਨਾ ਜਾਰੀ ਰੱਖ ਸਕੋ।

ਲਿਖਤੀ ਬੇਨਤੀ ਅਧਿਕਾਰਤ ਵਿਅਕਤੀ ਨੂੰ ਇੱਕ ਈਮੇਲ ਜਾਂ ਇੱਕ ਚਿੱਠੀ ਹੋ ਸਕਦੀ ਹੈ। ਤੁਸੀਂ ਨਮੂਨੇ ਨੂੰ [ਇੱਥੇ](https://www.vic.gov.au/school-community-safety-orders) ਸਿੱਖਿਆ ਅਤੇ ਸਿਖਲਾਈ ਵਿਭਾਗ ਦੀ ਵੈਬਸਾਈਟ ਤੋਂ ਵਰਤ ਸਕਦੇ ਹੋ।

ਜੇ ਤੁਸੀਂ ਕੋਈ ਬੇਨਤੀ ਨਹੀਂ ਲਿਖਣਾ ਚਾਹੁੰਦੇ, ਤਾਂ ਤੁਸੀਂ ਇਸ ਦੀ ਬਜਾਏ ਇੱਕ ਜ਼ੁਬਾਨੀ ਬੇਨਤੀ ਕਰਨ ਲਈ ਕਹਿ ਸਕਦੇ ਹੋ। ਤੁਸੀਂ ਕਿਸੇ ਹੋਰ ਨੂੰ ਵੀ ਤੁਹਾਡੇ ਵਾਸਤੇ ਬੇਨਤੀ ਕਰਨ ਲਈ ਕਹਿ ਸਕਦੇ ਹੋ, ਜਿਵੇਂ ਕਿ ਤੁਹਾਡਾ ਅਪੰਗਤਾ ਸਹਾਇਤਾ ਵਿਅਕਤੀ ਜਾਂ ਦੁਭਾਸ਼ੀਆ।

**ਜੇ ਮੈਂ ਕਿਸੇ ਆਦੇਸ਼ ਦੀ ਪਾਲਣਾ ਨਹੀਂ ਕਰਦਾ/ਦੀ ਤਾਂ ਕੀ ਵਾਪਰਦਾ ਹੈ?**

ਜੇ ਤੁਸੀਂ ਆਦੇਸ਼ ਵਿੱਚ ਦੱਸੇ ਨਿਯਮਾਂ ਦੀ ਪਾਲਣਾ ਨਹੀਂ ਕਰਦੇ, ਤਾਂ ਸਕੂਲ ਤੁਹਾਨੂੰ ਆਦੇਸ਼ ਦੀ ਪਾਲਣਾ ਕਰਨ ਲਈ ਮਜ਼ਬੂਰ ਕਰਨ ਲਈ ਮੈਜਿਸਟ੍ਰੇਟ ਦੀ ਅਦਾਲਤ ਨੂੰ ਅਰਜ਼ੀ ਦੇ ਸਕਦਾ ਹੈ।

ਜੇ ਮੈਜਿਸਟ੍ਰੇਟ ਦੀ ਅਦਾਲਤ ਨੂੰ ਇਹ ਲੱਗਦਾ ਹੈ ਕਿ ਤੁਸੀਂ ਕਿਸੇ ਆਦੇਸ਼ ਦੀ ਪਾਲਣਾ ਨਾ ਕਰਨ ਵਿੱਚ ਗਲਤ ਸੀ, ਤਾਂ ਉਹ ਇਹ ਕਰ ਸਕਦੇ ਹਨ:

* ਤੁਹਾਨੂੰ ਜੁਰਮਾਨਾ ਅਦਾ ਕਰਨਾ ਪੈ ਸਕਦਾ ਹੈ
* ਤੁਹਾਨੂੰ ਆਦੇਸ਼ ਦੀ ਪਾਲਣਾ ਕਰਨ ਦੀ ਲੋੜ ਪਵੇਗੀ
* ਆਦੇਸ਼ ਦੀ ਪਾਲਣਾ ਕਰਨ ਲਈ ਤੁਹਾਡੇ ਕੋਲੋਂ ਵਿਸ਼ੇਸ਼ ਕਾਰਵਾਈ ਕਰਵਾਉਣਾ
* ਤੁਹਾਡੇ ਤੋਂ ਕੋਈ ਹੋਰ ਅਜਿਹੀ ਚੀਜ਼ ਕਰਵਾਉਣਾ ਜਿਸ ਬਾਰੇ ਅਦਾਲਤ ਸੋਚਦੀ ਹੈ ਕਿ ਇਹ ਉਚਿਤ ਹੈ।

ਆਦੇਸ਼ ਦੀ ਪਾਲਣਾ ਨਾ ਕਰਨ ਵਾਸਤੇ ਤੁਹਾਨੂੰ ਜੇਲ੍ਹ ਨਹੀਂ ਭੇਜਿਆ ਜਾਵੇਗਾ, ਤੁਹਾਡਾ ਕੋਈ ਅਪਰਾਧਕ ਰਿਕਾਰਡ ਨਹੀਂ ਬਣੇਗਾ ਜਾਂ ਕੋਈ ਅਪਰਾਧਕ ਦੰਡ ਨਹੀਂ ਮਿਲੇਗਾ।

**ਜੇ ਮੈਨੂੰ ਕਿਸੇ ਅਨੁਵਾਦਕ/ਦੁਭਾਸ਼ੀਏ ਜਾਂ ਕਿਸੇ ਹੋਰ ਸਹਾਇਤਾ ਦੀ ਲੋੜ ਹੈ ਤਾਂ ਕੀ ਹੋਵੇਗਾ?**

ਜੇ ਤੁਹਾਨੂੰ ਅਨੁਵਾਦਕ, ਦੁਭਾਸ਼ੀਏ ਜਾਂ ਸਹਾਇਤਾ ਵਾਲੇ ਵਿਅਕਤੀ ਦੀ ਲੋੜ ਹੈ, ਤਾਂ ਤੁਸੀਂ ਸਕੂਲ ਦੇ ਪ੍ਰਿੰਸੀਪਲ ਨੂੰ ਦੱਸ ਸਕਦੇ ਹੋ ਜੋ ਸਹਾਇਤਾ ਪ੍ਰਾਪਤ ਕਰਨ ਵਿੱਚ ਤੁਹਾਡੀ ਮਦਦ ਕਰ ਸਕਦਾ ਹੈ।

ਜੇ ਤੁਹਾਡਾ ਬੱਚਾ ਕਿਸੇ ਸਰਕਾਰੀ ਸਕੂਲ ਵਿੱਚ ਪੜ੍ਹਦਾ ਹੈ, ਤਾਂ ਵਧੇਰੇ ਸਹਾਇਤਾ ਵਾਸਤੇ ਤੁਸੀਂ ਸਿੱਖਿਆ ਅਤੇ ਸਿਖਲਾਈ ਵਿਭਾਗ ਦੇ ਖੇਤਰੀ ਦਫਤਰ ਨਾਲ ਵੀ ਸੰਪਰਕ ਕਰ ਸਕਦੇ ਹੋ।

|  |  |
| --- | --- |
| ਉੱਤਰੀ ਪੂਰਬੀ ਵਿਕਟੋਰੀਆਫ਼ੋਨ: 1300 333 231ਈਮੇਲ: nevr@education.vic.gov.au  | ਉੱਤਰੀ ਪੱਛਮੀ ਵਿਕਟੋਰੀਆਫ਼ੋਨ: 1300 338 691ਈਮੇਲ: nwvr@education.vic.gov.au  |
| ਦੱਖਣੀ ਪੂਰਬੀ ਵਿਕਟੋਰੀਆਫ਼ੋਨ: 1300 338 738ਈਮੇਲ: sevr@education.vic.gov.au  | ਦੱਖਣੀ ਪੱਛਮੀ ਵਿਕਟੋਰੀਆਫ਼ੋਨ: 1300 333 232ਈਮੇਲ: swvr@education.vic.gov.au  |

**ਜੇ ਮੈਨੂੰ ਵਧੇਰੇ ਜਾਣਕਾਰੀ ਚਾਹੀਦੀ ਹੈ ਤਾਂ ਕੀ ਹੋਵੇਗਾ?**

ਵਧੇਰੇ ਜਾਣਕਾਰੀ ਵਾਸਤੇ ਤੁਸੀਂ [ਇੱਥੇ](https://www.vic.gov.au/school-community-safety-orders) ਸਿੱਖਿਆ ਅਤੇ ਸਿਖਲਾਈ ਵਿਭਾਗ ਦੀ ਵੈੱਬਸਾਈਟ 'ਤੇ ਜਾ ਸਕਦੇ ਹੋ।